armvectores/hy_wikipedia_2023 huggingface dataset:
Կոլպցա

Կոլպցա (ռուս.՝ Растеряевка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Սուդա գետի աջ ափին՝ 112 կմ հեռավորության վրա։ Գետի երկարությունը 38 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետավազանը՝ Վոլգա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007579
Հիդրոլոգիական ուսումնասիրությունների կոդը - 110000757
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շատրվան (այլ կիրառումներ)

Շատրվան, կարող է վերաբերել՝

Շատրվան - ճարտարապետության մեջ՝ կառույց, որը ավազանի համալիրում հիմք է ցայտող կամ հոսող ջրի շիթերի համակարգերի համար
Շատրվան - դադաիզմի հիմնադիր, արվեստագետ և արվեստի տեսաբան Մարսել Դյուշանի աշխարհահռչակ գործը
Հուսեյնբեգին-Քոնագի

Հուսեյնբեգին-Քոնագի, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ալիվար

Ալիվար, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 25 կմ հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոլոմբիե լը Վիե

Կոլոմբիե լը Վիե (ֆր.՝ Colombier-le-Vieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 630 մարդ, բնակչության խտությունը` 40.67 մարդ/կմ²։ Բնակավայրը զբաղեցնում է 15.49 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 80 կմ հարավ, Պրիվա քաղաքից` 38 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 398 աշխատունակ (15-64 տարեկան) բնակիչ, որոնցից ակտիվ էին 286-ը, իսկ ոչ ակտիվները` 112։ Ակտիվության ցուցանիշը կազմում է 71,9 %։ 286 աշխատունակ մարդկանցից աշխատել է 254 անձ (140 տղամարդ և 114 կին)։ Գործազուրկ են եղել 32 անձ (18 տղամարդ և 14 կին)։ 112 անաշխատունակներից 37-ը եղել են աշակերտներ կամ ուսանողներ, 48-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
(1819) Լապուտա

(1819) Լապուտա (անգլ.՝ Laputa), աստերոիդ աստերոիդների հիմնական գոտում։ Հայտնաբերվել է 1948 թվականի օգոստոսի 9-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 3,136292 ա. մ., առավելագույնը մոտենում է 2,4265 ա. մ. հեռավորության վրա և հեռանում 3,8461 ա. մ.։ Արեգակի շուրջ մեկ ամբողջական պտույտ է կատարում 2028,72 երկրային օրվա ընթացքում, իր ուղեծրով շարժվելով միջինում 0,177451 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1819) Լապուտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լևոն Պետրոսյան (այլ կիրառումներ)

Լևոն Պետրոսյան անունը կարող է վերաբերել հետևյալ անձանց.

Լևոն Պետրոսյան, ֆիզ-մաթեմատիկական գիտությունների դոկտոր պրոֆեսոր, ՀՀ ԳԱԱ արտասահմանյան անդամ։
Լևոն Գրիգորի Պետրոսյան, (1925-1997)։
Լևոն Հարությունի Պետրոսյան, (1912-1990)։
Լևոն Պետրոսյան, հայ քաղաքական գործիչ, Հայաստանի Հանրապետության Խորհրդարանի (1918-1920) 2-րդ գումարման պատգամավոր։
Նինա Հովսեփյան

Նինա Հովհաննեսի Հովսեփյան (ապրիլի 14, 1915(1915-04-14), Բաքու, Ռուսական կայսրություն - նոյեմբերի 19, 1977(1977-11-19), Ստեփանակերտ, Ադրբեջանական ԽՍՀ, ԽՍՀՄ), դերասանուհի։ Ադրբեջանական ԽՍՀ ժողովրդական արտիստուհի (1962)։


== Կենսագրություն ==
Ավարտել է Բաքվի հայկական թատրոնին կից դրամատիկական ստուդիան, 1934 թվականից եղել է Ստեփանակերտի հայկական դրամատիկական թատրոնի դերասանուհի։
Աչքի է ընկել հատկապես քնարական, նուրբ զգացմունքային կանանց դերերում։


=== Դերեր ===
Սուսան՝ Ալեքսանդր Շիրվանզադեի «Նամուս»
Մարգարիտ՝ Ալեքսանդր Շիրվանզադեի «Պատվի համար»
Նատալյա՝ Գաբրիել Սունդուկյանի «Խաթաբալա»
Կրուչինինա՝ Ալեքսանդր Օստրովսկու «Անմեղ մեղավորներ»
Էմիլյա՝ Շեքսպիրի «Օթելլո»


== Ծանոթագրություններ ==
Սպասում (երգ)

Սպասում, Լյուդվիգ Դուրյանի բանաստեղծության բառերով հայկական ժողովրդական երգ, որի երաժշտության հեղինակը Խաչատուր Ավետիսյանն է։ Այն «Տաղերգություն եղեռնի զոհերի հիշատակին» օրատորիայի յոթ մասերից մեկն է։


== Պատմություն ==
Օրատորիան հրատարակվել է 1990 թվականին Երևանի «Խորհրդային գրող» հրատարակչությունում։


== Բառեր ==


== Ծանոթագրություններ ==


== Արտաքին հղումներ ==
Չհնացող ժառանգություն - imYerevan Archived 2017-09-01 at the Wayback Machine.
Խուրջին

Խուրջին, երկու կից բաժիններից բաղկացած պարկ։ Լինում է մեծ (գրաստի վրա բարձելու) և փոքր (ուսապարկ)։ Գործվում է բրդյա կամ բամբակյա գունավոր թելերից, կապերտի հյուսվածքով, զարդարվում երկրաչափական, ոճավորված բուսական (կենաց ծառ, ծաղիկներ, տերևներ և այլն) և այլ նախշերով։ Բաժիններից յուրաքանչյուրի բերանը փակում են կաշվե, մետաղե կամ պարանից օղերի մեջ անցկացրած կապիչով։ Խուրջինն օգտագործել են Հայաստանի համարյա բոլոր շրջաններում (հատկապես՝ լեռնային)։ Այժմ գործածվում է հազվադեպ։


== Պատկերասրահ ==
Էսկյուրոլ

Անվան այլ կիրառումների համար տե՛ս՝ Էսկյուրոլ (այլ կիրառումներ)Էսկյուրոլ (ֆր.՝ Escurolles)՝ համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էսկյուրոլ կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03109։


== Բնակչություն ==
Համայնքի բնակչությունը 2008 թվականին կազմում էր 721 մարդ։


== Տնտեսություն ==
2007 թվականի տվյալներով 451 աշխատունակ տարիքի մարդկանցից (15-64 տարեկան) 327-ը տնտեսապես ակտիվ էին, 124-ը անգործունակ (ակտիվության ցուցանիշը 72,5 %, 1999 թվականին եղել է՝ 73,5 %)։ 327 աշխատունակ բնակիչներից 292-ը աշխատում էին (167 տղամարդ և 125 կին), անաշխատանք էին 35-ը (16 տղամարդ և 19 կին)։ 124 անգործունակ մարդկանցից 50-ը աշակերտներ կամ ուսանողներ են, 34-ը թոշակառու, 40-ը անաշխատունակ էին այլ պատճառներով։


== Տեսարժան վայրեր ==
Էսկյուրոլ դղյակ
Գրանժ դղյակ
Նոտր Դամ դը Բանել մենաստան
Սեն Սիր է Սենտ Ժյուլիտ ռոմանական եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էսկյուրոլ» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-27 
«Էսկյուրոլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ավետիք Բաբայան

Ավետիք Բաբայան (1844, Ալեքսանդրապոլ, Վրացա-Իմերեթական նահանգ, Ռուսական կայսրություն - 1913, Փարիզ), հայ հիգիենիստ։ Բժշկական գիտությունների դոկտոր (1887)։


== Կենսագրություն ==
1870 թվականին ավարտել է Սանկտ Պետերբուրգի ռազմաբժշկական ակադեմիան։ Եղել է Կովկասյան բժշկական ընկերության կազմակերպիչ-անդամներից։ 1870-1874 թվականներին, որպես զինվորական բժիշկ, ծառայել է Ալեքսանդրապոլում, Թիֆլիսում (1878-1904 թվականներին՝ զինվորական հոսպիտալում), Աբասթումանում, ապա զբաղվել գիտական և հասարակական գործունեությամբ Թիֆլիսում, Ալեքսանդրապոլում, Հյուսիսային Կովկասում։ 1904 թվականին ընտանիքով տեղափոխվել է Փարիզ։
Աշխատանքները վերաբերում են նյարդային, վարակիչ (թոքերի տուբերկուլոզ և այլն) հիվանդությունների առաջացման ու տարածման, բալնեոլոգիայի խնդիրներին։


== Աշխատություններ ==
«Ուսումնարանի առողջապահութեան հարցեր» (1879)
«Կրքեր եւ նոցա ազդեցութիւնը առողջութեան վրայ» (1880)
«Բարակացավ - թոքախտը» (1889)
«Եկեղեցական հիգիենա» (1903-1905)


== Ընտանիք ==
Կին՝ Սոֆյա Բաբայան, մանկավարժ
Դուստր՝ Մարգարիտ Բաբայան, դաշնակահարուհի, երգչուհի (մեցցո-սոպրանո), երաժշտագետ, մանկավարժ։
Դուստր՝ Արմինիա Բաբայան, նկարչուհի
Դուստր՝ Շուշանիկ Բաբայան (Լալուա-Բաբայան), դաշնակահարուհի


== Ծանոթագրություններ ==
Սերգեյ Կոշկին

Սերգեյ Կոշկին (ռուս.՝ Серге́й Никола́евич Ко́шкин, հունվարի 16, 1954(1954-01-16), Մոսկվա, ԽՍՀՄ), ռուս դիվանագետ։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1992 թվականին Ռուսաստանի Դաշնության արտաքին գործերի նախարարության ինֆորմատիկայի գիտա-հետազոտական կենտրոնի որակավորման բարձրացման կուրսերը և 2004, 2005 թվականին Ռուսաստանի Դաշնության արտաքին գործերի նախարարության դիվանագիտական ակադեմիայի որակավորման բարձրացման կուրսերը։ 1977 թվականից զբաղվում է դիվանագիտական գործունեությամբ։

1977-1981 թվականներ՝ Կոլումբիայի Հանրապետությունում եղել է ԽՍՀՄ դեսպանության վերահսկիչ ռեֆերնտ, ռեֆերենտ, ավագ ռեֆերենտ։
1981-1985 թվականներին եղել է ԽՍՀՄ արտաքին գործերի նախարարության լատինամերիկյան երկրորդ բաժանմունքի երկրորդ և երրորդ քարտուղար։
1985 թվականից մինչև 1990 թվականը Կոլումբիայում եղել է ԽՍՀՄ դեսպանության երրորդ, երկրորդ և առաջին քարտուղար։
1990 թվականից մինչև 1992 թվականը եղել է ԽՍՀՄ, իսկ հետո՝ Ռուսաստանի Դաշնության արտաքին գործերի նախարարության լատինամերիկյան երկրների վարչության առաջին քարտուղար։
1992 թվականից մինչև 1993 թվականը եղել է Ռուսաստանի Դաշնության արտաքին գործերի նախարարության Կենտրոնական և Հարավային Ամերիկայի դեպարտամենտի խորհրդական։
1993 թվականից մինչև 1998 թվականը Վենեսուելայում եղել է Ռուսաստանի Դաշնության դեսպանության խորհրդական-դեսպանորդ։
2002 թվականի հոկտեմբերից մինչև 2005 թվականի օգոստոսը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
2005 թվականի օգոստոսից մինչև 2006 թվականի հունվարը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի ժամանակավոր պաշտոնակատար։
2005 թվականի սեպտեմբերի 26-ից մինչև 2013 թվականի նոյեմբերը 5-ը Ուրուգվայում եղել է Ռուսաստանի Դաշնության արտակարգ և լիազոր դեսպան, ինչպես նաև եղել է Լատինամերիկյան ինտեգրացիայի ասոցիացիայի ներկայացուցիչների կոմիտեի դիտորդ։
2013 թվականի նոյեմբերի 5-ից մինչև 2016 թվականի օգոստոսի 17-ը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
2016 թվականի օգոստոսի 17-ից Կոլումբիայում համարվում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի չորս երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1997 թվականի նոյեմբերի 7)
1-ին դասի արտակարգ և լիազոր դեսպանորդ (2008 թվականի փետրվարի 11)
Արտակարգ և լիազոր դեսպան (2013 թվականի ապրիլի 23)


== Ծանոթագրություններ ==


== Արտաքին հղումներ ==
Посол знает, что делать
Արգուստո

Արգուստո (իտալերեն՝ Argusto), կոմունա Իտալիայի Կալաբրիա մարզի Կատանձարո գավառում։
Բնակչությունը կազմում է 568 մարդ (2008)։ Բնակչության խտությունը 81 մարդ/կմ2։ Տարածքը կազմում է 7 կմ2։ Փոստային ինդեքս՝ 88060։ Հեռախոսային կոդ՝ 0967։
Բնակավայրի հովանավոր սուրբը Հիլարիոսն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0967 91081
Պաշտոնական կայք՝ http://www.comuneargusto.it/


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարսի արբանյակներ

Մարս մոլորակը ունի երկու բնական արբանյակ։ Ֆոբոս (հուն․՝ φόβος «վախ») և Դեյմոս (հուն․՝ δείμος «սարսափ»).

Երկու արբանյակներն էլ պտտվում են իրենց առանցքի շուրջ նույն ժամանակում, որքան և Մարսի շուրջ, այդ պատճառով, նրանք միշտ շրջված են դեպի մոլորակը նույն կողմով։ Մարսի մակընթացային ազդեցությունը անընդհատ դանդաղեցնում է Ֆոբոսի շարժումը, և ի վերջո կհանգեցնի արբանյակի անկմանը մոլորակի վրա։ Իսկ Դեյմոսը հակառակը հեռանում է Մարսի ուղեծրից։
Երկու արբանյակն էլ ունեն էլիպսոիդային ձև, Ֆոբոսը (26,6×22,2×18,6 կմ) մի փոքր մեծ է Դեյմոսից (15×12,2×10,4 կմ)։ Դեյմոսի մակերեսը ավելի հարթ է, այն բանի հաշվին, որ խառնարանների մեծ մասը ծածկված է մանրահատիկ նյութով։ Ամենայն հավանականությամբ Ֆոբոսի դեպքում, որը ավելի մոտ է մոլորակին և ավելի ծանր է, երկնաքարերի հարվածների հետևանքով արտանետված մասնիկները կամ հարվածել են Ֆոբոսի մակերևույթին, կամ ընկել են Մարսի վրա, իսկ Դեյմոսի դեպքում այդ մասնիկները մնացել են արբանյակի ուղեծրում և ժամանակի հետ նստել են մակերևույթի վրա, թաքցնելով ռելիեֆի անհարթությունները։


== Հետազոտություններ ==
1894 թվականին Ա․ Բելոպոլսկին և 1896 թվականին Ս․ Կոստինսկին ստացան Դեյմոսի լուսանկարները, իսկ 1909 թվականի մեծ դիմակայության ժամանակ Ս․ Կոստինսկին ստացավ հստակ լուսանկարներ Ֆոբոսի և Դեյմոսի մասին։ 1911 թվականին Գ․ Ստրյուվն առաջարկել է Մարս մոլորակի արբանյակների շարժման առաջին տեսանյութը։


== Արտաքին հղումներ ==
Ամերիկյան «Spirit» մարսագնացից ստացած Մարսի արբանյակների լուսանկարներ
Ռոսկիլդե

Ռոսկիլդե (դան․՝ Roskilde [ˈʁʌskilə]), քաղաք Դանիայի Զելանդիա տարածաշրջանի Զելանդիա կղզու հարավում։ Բնակչությունը կազմում է 49,297 մարդ՝ 2015 թվականի տվյալներով, իսկ տարածքը կազմում է 211.99 քառ. կմ։ Այն Զելանդիա տարածաշրջանի բիզնեսի և կրթության հիմնական կենտրոնն է, նաև Դանիայի մեծությամբ 10-րդ քաղաքը։ Ռոսկիլդեն ներառված է նաև Եվրոպայի ամենահին 10 քաղաքների ցանկում։ 11-րդ դարից մինչև 1443 թվականը եղել է Դանիայի մայրաքաղաքը, արքաների ու բարձրաստիճան եկեղեցականների աջակցությամբ դարձել Սկանդինավիայի կարևորագույն կենտրոններից մեկը։ Saxo Grammaticus-ը և վաղ ժամանաների այլ աղբյուրներ Ռոկսիլդե անվանումը կապում են լեգենդար Roar արքայի հետ, ով հավանաբար ապրել է այդտեղ 6-րդ դարում։


== Պատկերասրահ ==

		
		
		
		
		
		
		


== Ծանոթագրություններ ==
Պիրվելի Էծերբաշ

Պիրվելի Էծերբաշ (վրաց.՝ პირველი ეწერბაში), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սամտրեդիայից հեռու է 17 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 272 մարդ (վրաց.)</ref>:


== Ծանոթագրություններ ==
Տեսլիչ

Անվան այլ կիրառումների համար տե՛ս՝ Տեսլիչ (այլ կիրառումներ)Տեսլիչ  (բոս․՝ Teslić, սերբ.՝ Теслић / Teslić, խորվ.՝ Teslić), քաղաք Սերբական Հանրապետության հյուսիսարևմտյան մասում։ Տեղակայված է ԲևՀԴ (Բոսնիա և Հերցեգովինա) հետ սահմանին։ Համանուն համայնքի վարչական կետնրոնը Դոբոյ շրջանում։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 7 518 մարդ, իսկ համայնքի բնակչությունը՝ 7 518 մարդ։
1991 թվականի մարդահամարի համաձայն՝ քաղաքում ապրել է 8 655 մարդ, որոնցից՝

սերբեր - 3.571 (41,25 %),
հարավսլավներ - 1.987 (22,95 %),
բոսնիական մուսուլմաններ - 1.889 (21,82 %),
խորվաթներ - 766 (8,85 %),
այլազգիներ - 442 (5,11 %)։Ընդամենը։ 8655 մարդ


== Ծանոթագրություններ ==


== Արտաքին հղումներ ==
http://www.opstinateslic.com/en/ Տեսլիչ. պաշտոնական կայք
Այրիչայ (այլ կիրառումներ)

Այրիչայ, կարող է վերաբերել՝

Այրիչայ - գետ Հայկական լեռնաշխարհում, Արաքսի լեռնահամակարգում, նրա աջակողմյան վտակ Կոտուրի ավազանում
Այրիչայ - գետակ Արաքսի ավազանում, հոսում է Օրդուբադի շրջանով և խառնվելով Սաղկարսուի հետ՝ կազմում է Գիլան գետը
Այրիչայ - գետակ Արաքսի ավազանում։ Այդպես է կոչվում Գեղի գետի Կահուրդ վտակի վերին հոսանքը
Գորբ (գյուղ, Մեժգորեի շրջան)

Գորբ (ուկրաիներեն՝ Горб), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Գորբ գյուղում բնակվում էր 1 418 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտի 26

Մարտի 26, տարվա 85-րդ (նահանջ տարիներին՝ 86-րդ) օրն է։

Տարվա ավարտին մնում է 280 օր։


== Դեպքեր ==
1169` Սալահ ադ Դինը դառնում է Եգիպտոսի էմիր
1812՝ երկրաշարժից ավերվում է Վենեսուելայի մայրաքաղաք Կարակասը, զոհվում է շուրջ քսան հազար մարդ
1881` Թեսալիան ազատագրվում և մտնում է Հունաստանի կազմում
1934` Մեծ Բրիտանիայում սկսում են հանձնել վարորդական իրավունքի քննություններ
1971՝ Արևելյան Պակիստանն անջատվում է Պակիստանից և ստեղծվում է Բանգլադեշի հանրապետությունը
1995՝ ուժի մեջ է մտել Շենգենյան համաձայնությունը


== Ծնունդներ ==
1905` Վիկտոր Ֆրանկլ, ավստրիացի նյարդաբան և հոգեբույժ (մ. 1997)
1911` Թենեսի Ուիլյամս, ամերիկացի դրամատուրգ, գրող և բանաստեղծ (մ. 1983)
1928` Ռոմանոս Սարգսյան, նկարիչ, պրոֆեսոր
1938` Անտոնիո Տրեբիչիանի, իտալացի ֆուտբոլի մարզիչ
1940` Նենսի Փելոսի, ԱՄՆ Ներկայացուցիչների պալատի 60-րդ խոսնակը
1941` Ռիչարդ Դոկինզ, անգլիացի կենսաբան 
1962` Ջոն Սթոքթոն, ամերիկացի բասկետբոլիստ
1982` Միկել Արտետա, իսպանացի ֆուտբոլիստ
1985` Քիրա Նայթլի, ամերիկացի դերասանուհի
1989` Սիմոն Կյեր, դանիացի ֆուտբոլիստ


== Մահեր ==
1797` Ջեյմս Հաթոն, շոտլանդացի երկրաբան (* 1726)
1827` Լուդվիգ վան Բեթհովեն, գերմանացի դաշնակահար և կոմպոզիտոր (* 1770)
1892` Ուոլթ Ուիթմեն, ամերիկացի բանաստեղծ և գրող (* 1819)
1910` Օգյուստ Շարլուա, ֆրանսիացի ազգագրագետ (* 1864)
1923` Սառա Բեռնար, ֆրանսիացի դերասանուհի (* 1844)
1940` Լուիս Սպիրիդոն, հույն վազորդ (* 1873)
1958` Ազատ Վշտունի, բանաստեղծ (* 1894)
2008` Ժակ Դուվալյան, ֆրանսահայ երգիչ


== Տոներ ==
 Բանգլադեշ՝ Անկախության օր
Մալի՝ Ժողովրդավարության օր
Ուկրաինա՝ Ներքին զորքերի օր
Զրադաշտականներ` Զրադաշտի ծննդյան օր
Ուենոհարայի աստղադիտարան

Ուենոհարայի աստղադիտարան (ճապ.՝ 宇野原展望台, աստղադիտարանի կոդը` — «376»), աստղադիտարան Ճապոնիայի Յամանասի պրեֆեկտուրայի Ուենոհարա քաղաքում։ Հիմնադրվել է 1985 թվականին։ Աստղադիտարանում աշխատել է Նոբուհիրո Կավասատոն։


== Աստղադիտարանի գործիքներ ==
20-սմ ռեֆլեկտոր
30-սմ ռեֆլեկտոր


== Հետազոտությունների ուղղություններ ==
Աստերոիդների որոնում
Գիսաստղերի որոնում


== Հիմնական նվաճումները ==
Հայտնաբերվել են 87 աստերոիդ 1989-ից 2000 թվականները
1551 աստղաչափական դիտարկումներ հրապարակված 1985-ից 2002 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Uenohara» բառով
Վեմիր Համբարձումյան

Վեմիր Վանուշի Համբարձումյան (նոյեմբերի 6, 1929(1929-11-06), Վարդենիս, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ-մեխանիկոս։ Տեխնիկական գիտությունների դոկտոր (1984), պրոֆեսոր (1985)։


== Կենսագրություն ==
1959 թվականին ավարտել է Դնեպրոպետրովսկի գյուղատնտեսական ինստիտուտը։ 1970-1995 թվականներին դասախոսել է Հայկական գյուղատնտեսական ակադեմիայում։
1984-1985 թվականներին եղել է մեքենաների նորոգման և աշխատանքի պաշտպանության ամբիոնի վարիչ,
1985 թվականից՝ ակադեմիային կից ճանապարհային երթևեկության անվտանգության ԳՀ լաբորատորիայի վարիչ։ 1995 թվականից բնակվում է ԱՄՆ-ում։
Աշխատանքները վերաբերում են ճանապարհային երթևեկության անվտանգության հարցերին։ Հետազոտել է վարորդ-ավտոմոբիլ-ճանապարհ-միջավայր համակարգը և առաջադրել պատահարների կանխման գիտական և գործնական մեթոդներ։


== Երկեր ==
Համբարձումյան Վ. Վ., Ավտոմոբիլային փոխադրումների կազմակերպումը և երթևեկության անվտանգությունը, ուսումնական ձեռնարկ, 1980։


== Ծանոթագրություններ ==
Գուսան

Անվան այլ կիրառումների համար տե՛ս՝ Գուսան (այլ կիրառումներ)
Գուսան, ստեղծագործող և կատարող արվեստագետ հին և միջնադարյան Հայաստանում։ Դեռ 5-րդ դարում, «Պատմութիւն Հայոց» աշխատության մեջ Մովսես Խորենացին հիշատակել է Գողթան երգիչների մասին։ Գողթան երգիչները գուսան-վիպասաններ էին, որոնք ստեղծել և կատարել են Հայկազն Տիգրանի, Շամիրամի, Աժդահակի, Արտաշեսի և Սաթենիկի և այլոց մասին երգեր։ Վաղ միջնադարյան հայերեն թարգմանություններում և բնագրերում Գուսանը օգտագործվում էր որպես հին հունական միմոս (μίμος) բառի համարժեք, ներառում է ընդհանրական մի իմաստ, որը համապատասխանում է նոր ժամանակներում ընդունված արտիստ հասկացությանը։ Գուսան կոչվել են երգիչները, նվագածուները, պարողները, պատմա-առասպելական զրույցներ և վիպական երգեր ավանդողերը, ժողովրդական հրապարակային թատրոնի դերասանները՝ ձեռնածուները, աճպարարները, լարախաղացները և խեղկատակները։ Հայաստանում կին գուսանները կոչվել են վարձակ։Ուշ միջնադարի ընթացքում գուսանների տարբեր խմբեր պարզապես վերածվեցին աշուղների կամ սազանդարների։


== Տես նաև ==
Գուսանական երաժշտություն
Գողթան երգիչներ
Կաքավիչ
Ռաննու (Էստոնիայի շրջան)

Ռաննու շրջան (էստ․՝ Rannu vald), շրջան Էստոնիայի Տարտումաա նահանգում։ Շրջանի կենտրոնն է Վալլապալու գյուղը։


== Բնակչություն ==
2010 թվականի տվյալներով շրջանում բնակվում էին 1745 մարդ։ Բնակչության խտությունը շրջանում կազմում էր 11,04 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ստարոտազլարովո

Ստարոտազլարովո (ռուս.՝ Старотазларово, բաշկիրերեն՝ Иҫке Тазлар), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերդի աղբյուր

Բերդի աղբյուր, Ժամու աղբյուր, աղբյուր (ձորակ) Արևմտյան Հայաստանում։ Գտնվում է Ակն քաղաքի Վարի թաղում։


== Ծանոթագրություններ ==
Քունդուզ (Եվդոկիայի գավառ)

Անվան այլ կիրառումների համար տե՛ս՝ Քունդուզ (այլ կիրառումներ)Քունդուզ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Այսեն (տարածաշրջան)

Անվան այլ կիրառումների համար տե՛ս՝ Այսեն (այլ կիրառումներ)Այսեն (իսպ.՝ Región de Aisén), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Կոյայկե քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 91 492 մարդ, բնակչության խտությունը կազմում է 0, 84 մարդ/կմ²։
Այսեն տարածաշրջանի տարածքի ընդհանուր մակերեսը կազմում է 108 494, 4 կմ²։


== Վարչական բաժանում ==
Այսենը ներառում է 4 նահանգ և 10 համայնք։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Այսեն տարածաշրջանի պաշտոնական կայքը (իսպ.)
Մարկ 42 127 մմ-անոց հրետանային համակարգ

Մարկ 42 127 մմ-անոց հրետանային համակարգ (անգլ.՝ 5"/54 caliber Mark 42 gun), ամերիկյան նավային ունիվերսալ ավտոմատ հրետանային համակարգ։ Եղել է ԱՄՆ և այլ երկրների ռազմածովային ուժերի սպառազինության կազմում։ Զենքի մշակումն սկսվել է 1950-ական թվականներին` որպես Երկրորդ համաշխարհային պատերազմի ժամանակների 127 մմ-անոց 38 զենքի փոխարինող։
Համակարգի կառավարումն իրականացվում է Mk68-ի կողմից կամ` ձեռքով։ Համակարգի զանգվածը 60.4 տոննա է, ներառյալ երկու թմբուկները` կրակելու պատրաստ 40 արկերով։ Արկի զանգվածը 31.75 կգ է, առաջնային արագությունը` 808 մ/վ։ Կրակոցի առավելագույն տեմպը կազմում է րոպեում 40 կրակոց։ Պահեստատուփի տարողունակությունը 599 արկ է։ Ի սկզբանե համակարգը նախատեսված է եղել երկու նշանառուների համար, որոնք ձեռքով նշան կբռնեին վերջրային և օդային թիրախների ուղղությամբ, սակայն ինքնաթիռների արագության ավելացման հետ ձեռքով նշանառությունն օդային թիրախների հանդեպ կորցրել է իր գործնական իմաստը։
1971 թվականից սկսած` ԱՄՆ ռազմածովային ուժերում Mk42 համակարգը փոխարինվում է ավելի թեթև (22.1 տոննա) Mk 45 համակարգով, որն ապահովում է ավելի պարզեցված տեխնիկական սպասարակում և ունի ավելի բարձր հուսալիություն։


== Տեղադրում նավերի վրա ==
 ԱՄՆ«Նորթհեմփթոն» հածանավ
«Ֆորեսթոլ» տիպի ավիակիրներ
«Բելկնապ» տիպի հածանավ
«Տրակստան» հածանավ
«Չարլզ Ֆ. Ադամս» տիպի էսկադրային ականակիրներ
 «Պերտ» տիպի էսկադրային ականակիրներ
 «Լյուտենս» տիպի էսկադրային ականակիրներ
«Կունց» տիպի էսկադրային ականակիրներ
«Ֆորեսթ Շերման» տիպի էսկադրային ականակիրներ
«Միտչեր» տիպի էսկադրային ականակիրներ
«Նոքս» տիպի ֆրեգատ
 «Իպիրոս» տիպի ֆրեգատներ
 «Դամիյատ» տիպի ֆրեգատներ
 «Բալերաես» տիպի ֆրեգատներ
 «Իգնասիո Ալենդե» տիպի ֆրեգատներ
 «Չի Յանգ» տիպի ֆրեգատներ
 «Չուլալոկ» տիպի ֆրեգատներ
 «Մուավենետ» տիպի ֆրեգատներ Ճապոնիա«Տատիկաձե» տիպի էսկադրային ականակիրներ
«Խատակաձե» տիպի էսկադրային ականակիրներ
«Հարունա» տիպի էսկադրային ականակիրներ
«Տակացուկի» տիպի էսկադրային ականակիրներ
«Սիրանե» տիպի էսկադրային ականակիրներ


== Ծանոթագրություններ ==


== Գրականություն ==


== Արտաքին հղումներ ==
GlobalSecurity.org Mk 42.
NavWeaps.com Mk 42.
5"/54 MK 42 GUN - Seaman - Military manual for the Seaman rate Archived 2009-09-12 at the Wayback Machine. на Tpub.com.
Գյունդուկ

Գյունդուկ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 20-21 կմ հյուսիս, նեղ ձորահովտում։


== Բնակչություն ==
XX դարի սկզին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ցելինսկի շրջան

Ցելինսկի շրջան (ռուս.՝ Целинский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ցելինա ավանը։ Տարածքը կազմում է 2129 կմ², բնակչությունը՝ 32,8 հզ. (2010 թ. տվյալներով)։ Շրջանի մեջ է մտնում 9 գյուղական համայնք։
Everything We Need

«Everything We Need» (անգլ. թարգմանաբար՝ «Այն ամենը, ինչ պետք է մեզ»), ամերիկացի ռեփեր Քանյե Ուեսթի երգը նրա «Jesus Is King» իններորդ ստուդիական ալբոմից։ Այն «The Storm» երգի վերափոխված տարբերակն է և ձայնագրվել է Ty Dolla Sign-ի և ամերիկացի երգիչ Ant Clemons-ի մասնակցությամբ։


== Պատմություն ==
2018 թվականի աշնանը Ant Clemons-ը հանդիպել է Ուեսթի, Chance The Rapper-ի և Candace Owens-ի հետ։ Clemons-ի և Chance The Rapper-ի ֆրիսթայլի ժամանակ հորինվել են «Everything We Need» երգը։ 2019 թվականի հոկտեմբերին Անտ Կլեմոնսը ասել է, որ երգի ստեղծման դրդապատճառ է դարձել Քրիստոսի մասին Ուեսթի հետ զրույցը և հայտարարել է. «Շատ լավագույն երգեր ծնվում են զրույցներից»։
«Everything We Need»-ը «The Storm» երգի նոր տարբերակն է։ Երգը հայտնվել էր համացանցում 2019 թվականի հուլիսին և ներառում էր 2018 թվականին մահացած ամերիկացի ռեփեր XXXTentacion-ի վոկալը, որը հանվել է վերջնական տարբերակից։ Ավելի ուշ նրա երգած տունն օգտագործվել է «Voices» երգում։ «Everything We Need» այն երեք երգերից մեկն էր, որի միքսինգը շտկվել է, ինչը հանգեցրել Է «Jesus Is King» ալբոմի թողարկման հետաձգմանը։


== Ձայնագրության մասնակիցներ ==
Tidal-ի տվյալներով.

Հեղինակներ՝ Քանյե Ուեսթ, Էնթոնի Քլեմոնս, Բրենդֆորդ Լյուս, Սայդել Յանգ, Ֆրեդրիկո Վինդվեր, Իսահակ Դեբոնի, Ջամալ Գվին, Մայքլ Մուլե, Մայք Դի, Ռոնալդ Սփենս կրտսեր, Թայրոն Վիլյամ կրտսեր
Պրոդյուսերներ՝ Ուեսթ, FNZ, Ronny J
Համապրոդյուսերներ՝ BoogzDaBest, Federico Vindver
Լրացուցիչ պրոդյուսեր՝ Mike DeanIMAX տարբերակ «Jesus Is King» ֆիլմի համար․

Հեղինակներ՝ Քլեմոնս, Ուֆորո Էբոնգ, Գրիֆին կրտսեր, Սփենս կրտսեր, Ուեսթ


== Հիթ-շքերթներ ==


== Հավաստագրեր ==


== Ծանոթագրություններ ==
Գալյա (ֆիլմ)

«Գալյա» (ռուս.՝ «Галя»), 1940 թվականի խորհրդային ֆիլմ,  որն էկրան չի բարձրացել։


== Սյուժե ==
Ֆիլմը պատմում է լենինգրադցի տաղանդավոր աղջկա՝ Գալյայի մասին, որն ավարտում է իր քանդակագործ հոր անավարտ աշխատանքը, որը մեկնել է մասնակցելու խորհրդա-ֆիննական պատերազմին։


== Դերերում ==
Եվգենի Վդովինա - Գալյա
Մարիա Բարաբանովա - Նյուրկա
Պյոտր Կիրիլով - քանդակագործ Նիկոնով, Գալյայի հայրը
Գալինա Իվանովսկայա - Գալյայի տատիկը
Ալեքսեյ Բոնդի - ջրմուղագործ
Անատոլի Կուզնեցով - Կոնստանտինով


== Նկարահանող խումբ ==
Սցենարի հեղինակ՝ Սերգեյ Գլագոլին
Ռեժիսոր՝ Նադեժդա Կոշևերովա
Օպերատոր՝ Ապոլինարի Դուդկո
Կոմպոզիտոր՝ Նիկիտա Բոգոսլովսկի
Նկարիչ՝ Աֆանասի Սիմոնովսկի


== Ֆիլմի ճակատագիրը ==
«Նկարահանված և արտադրության կողմից կասեցված ֆիլմերի ցանկում (1940) նշվում է, որ ֆիլմն ավարտվել է արտադրությամբ։ Էկրան չի բարձրացել սցենարի և ռեժիսորական աշխատանքի ցածր գաղափարա-գեղարվեստական որակի պատճառով։
ՀամԿ(բ)Կ ԿԿ պրոպագանդայի և ագիտացիայի վարչության պետի տեղակալ  Դ. Ա. Պոլիկարպովի՝ արգելված ֆիլմերի մասին տեղեկանքում նշված է, որ ֆիլմն արգելվել է ՀամԿ(բ)Կ ԿԿ հանձնաժողովի կողմից «ֆինների հետ պատերազմի ժամանակ մեր թիկունքի ոչ ճշմարիտ ցուցադրման» պատճառով։  Որպես թիկունքի կյանքի տիպիկ օրինակ՝ պատկերված է մելոդրամատիկ պատմությունը քանդակագործի ընտանիքում, որը զորակոչվել է ռազմաճակատ։ Քանդակագործի փոքրիկ դուստրը դառնում է տան տիրուհին, աշխատում է տատիկին պահելու համար»։


== Ծանոթագրություններ ==


== Գրականություն ==
Марголит Е., Шмыров В. «Изъятое кино» 1924—1953. — М.: Дубль-Д, 1995։
Գիժեգ

Գիժեգ (ռուս.՝ Гижег), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սիա գետի ձախ ափով՝ 146 կմ հեռավորության վրա։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  03020200212103000023887
Հիդրոլոգիական ուսումնասիրությունների կոդը - 103002388
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մասկատին շրջան (Այովա)

Մասկատին շրջան (անգլ.՝ Muscatine County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.137 կմ² է, բնակչությունը՝ 42.745 մարդ (2010 թ. տվյալներով)։ Շրջկենտրոնն է Մասկատին բնակավայրը։ Կազմավորվել է 1836 թ.։
Ուժի վերածում

Ուժի վերածում պինդ մարմնին կիրառված մեկ ուժի փոխարինումը մարմնի վրա նույն մեխանիկական ազդեցությունը գործող ուժային համակարգով։
Ուժի վերածումը կարելի է դիտել որպես ուժերի գումարման հա կառակ գործողություն։ Ուժի վերածման խնդիրը որոշակի դարձնելու համար անհրաժեշտ են լրացուցիչ պայմաններ։ Օրինակ տըվյալ ուժը նույն հարթության մեջ գտնվող երկու ուժերի վերածելու համար անհրաժեշտ է լրացուցիչ նշել որոնելի ուժերի ուղղությունները կամ էլ թվային մեծությունները։
Կանչելո է Արնոնե

Կանչելո է Արնոնե (իտալերեն՝ Cancello e Arnone ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 5156 մարդ։ Բնակչության խտություն կազմում է 105 մարդ/կմ²։ Զբաղեցնում է 49 կմ² մակերես տարածք։ Փոստային ինդեքս՝ 81030, հեռախոսային կոդ՝ 0823։
Լի Սընգ Ջուն

Լի Սընգ Ջուն (փետրվարի 11, 1973(1973-02-11), Հարավային Կորեա), հարավկորեացի դերասան։ Ավելի ակտիվ է թատրոնում, բայց հանդես է գալիս նաև որպես կինոդերասան հատկապես մեծ հայտնիություն է ստացել «Մյոնրյանի ճակատամարտ»  և «Սիրո բացահայտում» դորամաների շնորհիվ։


== Ֆիլմագրություն ==


=== Ֆիլմեր ===


=== Հեռուստատեսային սերիալներ ===


=== Երաժշտական տեսանյութ ===


== Թատրոն ==


== Ծանոթագրություններ ==
Տնավարության և խոհարարության դպրոցի շենք (Դոնի Ռոստով)

Տնավարության և խոհարարության դպրոցի շենքը (ռուս.՝ Здание школы домоводства и кулинарии) գտնվում է ՌԴ Դոնի Ռոստով քաղաքի Սեմաշկոյի և Դումսկի նրբանցքների անկյունում։ Կառուցվել է 1901 թվականին` ռոստովցի ճարտարապետ Գրիգորի Վասիլևի նախագծով։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==

1898 թվականին ռոստովցի վաճառական և «սպիրտի-օղու արքա» Նիկոլայ Իլյիչ Տոկարևը իր միջոցներով բացել է խոհարարական արվեստի և տնավարության գործնական դպրոց։ Սկզբնական շրջանում այն գործել է Տոկարևի կանանց ուսումնարանի շենքի երկրորդ հարկում։ 1901 թվականին Տոկարևի միջոցներով և ճարտարապետ Գրիգորի Վասիլևի նախագծով դպրոցի համար կառուցվեց նոր շենք Նիլոլաևսկի նրբանցքում (այժմ` Սեմաշկոյի նրբանցք)։ Այս շենքը վաճառականը նվիրաբերեց քաղաքին։
Խորհրդային իշխանության հաստատումից հետո շենքում տեղակայվեց ճաշարան։ 1990-ական թվականներին շենքը սեփականաշնորհվեց, և այնտեղ բացվեց «Թերեզա» սրճարանը։ 2009 թվականին շենքը ձեռք է բերել «Ginza Project» հոլդինգը և այնտեղ բացել «Մշակույթի պուրակ» ռեստորան-ակումբը։ Նոր սեփականատերը փոխել է շենքի օրիգինալ գույները` տալով մոխրագույն երանգներ։


== Ճարտարապետություն ==
Կարմիր աղյուսից ճակատով երկհարկանի շենքը կառուցված է էկլեկտիզմի ոգով. նրա ձևավորման մեջ համատեղվում են տարբեր ճարտարապետական ոճերի տարրեր։ Շենքի մետաղյա տանիքը բնորոշ է մոդեռնին։ Լուսամուտատեղերը ելուստավորումներով և կողպեքային քարերով ձևավորելը կլասիցիզմի բնութագիր է։ Մայոլիկային ներդիրները փոխառնված են հին ռուսական ճարտարապետությունից։


== Ծանոթագրություններ ==
Բոննի Բասլեր

Բոննի Բասլեր (անգլ.՝ Bonnie Bassler, 1962, Չիկագո), ամերիկացի մոլեկուլային կենսաբան, Փրինսթոնի համալսարանի պրոֆեսոր (1994)։ Մակ-Արթուր կրթաթոշակի դափնեկիր (2002):


== Կենսագրություն ==
Բոննի Բասլերը ծնվել է Չիկագոյում, մեծացել է Կալիֆոռնիայի Դանվիլ համայնքում։ Կենսաքիմիական գիտությունների բակալավրի աստիճան ստացել է Կալիֆոռնիայի Դեյվիս համալսարանում, կենսաքիմիական գիտությունների դոկտորի աստիճան՝ Ջոն Հոպկինսի անվան համալսարանում։ Մեխանիզմում ուսումնասիրել է բակտերիայի հիմնական շփման ներըմբռնումը՝ այսպես կոչված քվորում զգացում՝ համակարգում որոշ բակտերիաների շփվելու ունակությունն՝ պայմանավորված մոլեկուլային ազդանշանների սեկրեցիայով։
2006 թվականին ընտրվել է ԱՄՆ գիտությունների ազգային ակադեմիայի անդամ, 2007 թվականին՝ Արվեստի և գիտության ամերիկյան ակադեմիայի անդամ։ 2008 թվականին հատուկ ճանաչում է ստացել Համաշխարհային մշակութային խորհրդի կողմից։
Միկրոբիոլոգիայի ամերիկյան ընկերության կողմից Բասլերն առաջադրվել է որպես ԱՄՆ գիտության և ճարտարագիտության «նիֆթի ֆիֆթի» (50 սրամիտ դիտողություն) փառատոնի խոսնակ՝ 2010 թվականի հոկտեմբերին միջին և ավագ դպրոցի ուսանողների համար հանդես գալու իր աշխատանքի և կարիերայի մասին զեկույցով։ «Նիֆթի ֆիֆթին» ԱՄՆ-ում ազդեցիկ գիտնականների և ճարտարագետների միավորում է, որոնց նպատակն է ոգևորել երիտասարդներին և նրաց մոտ հետաքրքրություն առաջացնել դեպի գիտություն և ճարտարագիտություն։


== Պարգևներ, մրցանակներ ==
2012 թվականին Բասլերն արժանացել է Լ՛Օրեալ-ՅՈՒՆԵՍԿՕ «Կանայք գիտության մեջ» մրցանակին (L’Oréal-UNESCO Awards for Women in Science):
2015 թվականին Վաշինգտոնի համալսարանից Էվերետ Փիթեր Գրիբերգի հետ միասին արժանացել են Իֆու Շաուի բժշկագիտության բնագավառում մրցանակի «քվորում զգացման մոլեկուլային մեխանիզմը լուսաբանել մոլեկուլային մեխանիզմի համար, գործընթաց, որտեղ բակտերիաները շփվելով միմյանց հետ, ստեղծում են նոր ուղիներ միջամտելու բակտերիալ հարուցիչներին կամ առողջապահական կիրառումներում մոդուլացնելու միկրոբիոմը»։


== Ծանոթագրություններ ==


== Արտաքին հղումներ ==
Փրինսթոնի համալսարանի ֆակուլտետային կայք
A Biologist's Listening Guide to Bacteria
Howard Hughes Medical Institute biography
Nova Science Now Profile: Bonnie Bassler
TED զեկույց Ինչպես է բակտերիան «խոսում» (TED2009)
Bonnie Bassler seminar: Cell-Cell Communication
Bonnie Bassler online talk: Tiny Conspiracies Archived 2014-01-10 at the Wayback Machine.
Փոքրասիական գորտ

Փոքրասիական գորտ (լատ.՝ Rana macrocnemis), իրական գորտերի ընտանիքի գորշ գորտերի խմբին պատկանող գորտի տեսակ։
Տարածված է հիմնականում Փոքր Ասիայի երկրների տարածքում։


== Տարածվածություն ==
Փոքրասիական գորտերը տարածված են Փոքր Ասիայում, ինչպես նաև Կովկասում և Հարավային Կովկասում՝ Ադրբեջանի և Հայաստանի տարածքում։
Համարվում է ասիական գորտի տիպիկ օրինակ։ Տարածված է Շիրակի, Վայոց ձորի, Գեղարքունիքի և Սյունիքի մարզերում։ Փոքրասիական գորշ գորրտը Հայաստանի ամենացրտադիմացկուն գորտի տեսակն է ու տարածված է ծովի մակարդակից 1000-1200 մետրից մինչև 3000 մետր բարձրությունների վրա։
Տարածված է նաև Լեռնային Ղարաբաղում, սակայն միայն Հադրութի շրջանի մի փոքր հատվածում։ Ապրում է լեռնային անտառների, այգիների, անտառների, տափաստանների և լեռնային մարգագետինների ջրամբարների մերձափնյա շրջաններում։ Ափից հեռանում է 40-60 մետր։
Ընդհանուր տարածման արեալներում ապրում է 700-4000 մետր բարձրություններում։


== Նկարագրություն ==
Գորտի միջին չափերը 5-6,5 սմ է։ Մարմնի մեջքային մասի գունավորումը փոփոխական է, հաճախ բաց գորշ՝ սև գծերով։
Աչքից թմբկաթաղանթի վրայով մինչև ուս է ձգվում քունքային մեծ բիծ։ Փորը վարդագույն է կամ գորշ՝ սև պուտերով։ Մեջքի նախշը կազմված է մուգ խալերից, ու երբեմն կրում է բաց գույնի միջնագիծ ու սպիտակավոըն կողմնային կատարներ։
Գլուխը կրում է քթանցքից մինչև բերանի ետին եղզրը ձգվող լայն մուգ շագանակագույն զոլ։ Աջքի բիբը էլիփսաձև է ու երկայնակի ձգված։


== Ծանոթագրություններ ==
Մեզոատոմ

Մեզոատոմ (մեզո (ն) և ատոմ), ատոմանման համակարգ, կազմավորվում է, երբ ատոմի միջուկի կուլոնյան դաշտը զավթում է թիրախի նյութի մեջ արգելակվող բացասական լիցքավորված մասնիկները (
  
    
      
        μ
      
    
    {\displaystyle \mu }
  _, 
  
    
      
        π
      
    
    {\displaystyle \pi }
   _, 
  
    
      
        κ
      
    
    {\displaystyle \kappa }
  _ մեզոններ և այլն)։ Մեզոատոմի գոյությունը կանխագուշակել է ամերիկացի ֆիզիկոս Ջ․ Ուիլերը, 1949 թվականին, 
  
    
      
        π
      
    
    {\displaystyle \pi }
  _ մեզոնի հայտնագործումից հետո։ Ատոմի ուղեծրում մեզոնի տեղ գրավելը ուղեկցվում է արտաքին էլեկտրոններից մեկի հեռացմամբ, ուստի Z ատոմական համարով տարրի Մեզոատոմը բաղկացած է Ze դրական էլեկտրական լիցքով միջուկից, բացասական մեզոնից և (Z—1) էլեկտրոնից։ Սովորաբար Մեզոատոմը կազմավորվում է գրգռված վիճակում։ Այնուհետև 10−13վրկ կարգի ժամանակամիջոցում տեղի է ունենում Մեզոատոմի ապագրգռում ոչ ճառագայթային անցումների հետևանքով, այսինքն՝ զավթված մեզոնը հաջորդաբար անցնում է նվազ գրգռված վիճակի, իսկ էներգիայի ավելցուկը ծախսվում է ատոմից էլեկտրոնի դուրս մղման համար (Օժե-պրոցեսներ)։ Հետո սկսվում են ճառագայթային անցումները (մեզոնային γ-ճառագայթում), որոնք տևում են այնքան, մինչև մեզոնը հասնում է հնարավոր նվազագույն էներգետիկ վիճակին։ Հիմնական վիճակին հասած մեզոնը Մեզոատոմում մնում է այնքան ժամանակ, քանի դեռ չի տրոհվել կամ զավթվել միջուկի կողմից։ Նշանակում է, Մեզոատոմի կյանքի տևողությունը մեզոնի կյանքի տևողության կարգի մեծություն է։ Մեզոատոմի շառավիղը հիմնական վիճակում 5*10 −9 * μ/Z μմ սմ կարգի է (
  
    
      
        μ
      
    
    {\displaystyle \mu }
  մ-ը և 
  
    
      
        μ
      
    
    {\displaystyle \mu }
  -ն մեզոնի և էլեկտրոնի բերված զանգվածներն են)։ Քանի որ Մեզոատոմներում մեզոններն ավելի մոտ են գտնվում միջուկին, քան էլեկտրոնները, ուստի միջին և ծանր միջուկներում Մեզոատոմի հիմնական վիճակում գտնվող մեզոնները կյանքի տևողության մեծ մասն անցկացնում են միջուկի ներսում։ Տարբեր Մեզոատոմների հատկությունների ուսումնասիրությունը տեղեկություն է տալիս տարրական մասնիկների, դրանց փոխազդեցությունների, ինչպես նաև ատոմի միջուկի մասին։ Այսպես, 
  
    
      
        μ
      
    
    {\displaystyle \mu }
  _ մեզոատոմի միջոցով հնարավոր է տեղեկություն ստանալ միջուկի ձևի և չափերի, միջուկի ծավալում էլեկտրական լիցքերի բաշխման մասին։ Մեզոատոմի ռենտգենյան ճառագայթման սպեկտրները զգալիորեն հարուստ են սովորական ռենտգենյան սպեկտրից, իսկ դրանց կառուցվածքն էապես կախված է միացություն կազմող տարրերի քիմիական և ֆիզիկական վիճակից։ Այդ սպեկտրների օգնությամբ կարելի է ուսումնասիրել Մեզոատոմ պարունակող մոլեկուլների էլեկտրոնային թաղանթի կառուցվածքը։ Հետազոտությունների այս ուղղությունն ստացել է մեզոնային քիմիա անվանումը։
Կաչկինտուրայ

Կաչկինտուրայ (ռուս.՝ Качкинтурай, բաշկիրերեն՝ Ҡасхын-Турай), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 276 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4872) Գրիեգ

(4872) Գրիեգ (անգլ.՝ Grieg), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 25-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,727223 ա. մ., առավելագույնը մոտենում է 2,5746 ա. մ. հեռավորության վրա և հեռանում 2,8798 ա. մ.։ Արեգակի շուրջ մեկ ամբողջական պտույտ է կատարում 1645,05 երկրային օրվա ընթացքում, իր ուղեծրով շարժվելով միջինում 0,218838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4872) Գրիեգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոլա Խոմյանց

Լոլա Խոմյանց (մայիսի 18, 1934(1934-05-18), Թիֆլիս, ԱԽՖՍՀ, ԽՍՀՄ - դեկտեմբերի 10, 2004(2004-12-10), Երևան, Հայաստան), հայ էստրադային երգչուհի։
Հայ էստրադային երգիչ Արտաշես Ավետյանի կինը։


== Կենսագրություն ==
Լոլա Խոմյանցը ծնվել է Թիֆլիսում, հայ զինվորականի ընտանիքում։ Սովորել է Վրաստանի պոլիտեխնիկական ինստիտուտի մեխանիկայի ֆակուլտետում։ Ուսանողական տարիներից սկսել է երգել։ Մասնակցել է քաղաքային և հանրապետական մրցույթների և արժանացել առաջին մրցանակի։ 1950-ականների վերջերից համերգներով հաճախ հանդես է եկել Մոսկվայում, որտեղ ելույթ է ունեցել Օ. Լունդստրեմի, Ա. Կրոլի նվագախմբերի հետ։ Երգել է ջազային կատարումներ։ 1960-ականների սկզբներին աշխատել է Կոնստանտին Օրբելյանի հետ։ Բազմաթիվ համերգներ է ունեցել Խորհրդային Միությունում։ Շուրջ 30 տարի երգել է Հայաստանի պետական էստրադային սիմֆոնիկ նվագախմբում։ 1990 թվականին ամուսինը՝ երգիչ Արտաշես Ավետյանը լքել է նրան և տեղափոխվել ԱՄՆ, որից հետո նա ապրել է միայնակ մինչ կյանքի վերջ։ Մահացել է Երևանում։


== Ծանոթագրություններ ==


== Արտաքին հղումներ ==
Արտաշես Ավետյան և Լոլա Խոմյանց, «Արի այսօր սիրո մասին չխոսենք»
Ալիմարդանի

Ալիմարդանի, գյուղ Արևելյան Հայաստանում, Ելիզավետպոլի նահանգի Ղազախի գավառում։ 1980 թվականի դրությամբ այն կրում է Ալիմարդանլը անվանումը և գտնվում է Ադրբեջանի կազմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մացումոտո (քաղաք)

Մացումոտո (ճապ.՝   松本市   'Մացումոտո-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 978,77 կմ², բնակչությունը՝ 242 024 մարդ, իսկ խտությունը 247,27 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Օմատի , Օկայա և Սիոձիրի Աձումինո և Տակայամա քաղաքների, Սիմոսուվա, Կիսո և Նագավա ավանների, Կիձիմադայրա, Տիկիհոկու, Աոկի, Յամահատա և Կիսո գյուղերի հետ։


== Բնակչություն ==
Բնակչությունը կազմում է 242 024 մարդ (2014 թվականի օգոստոսի 1), խտություն - 247,27 մարդ/կմ²։


== Սիմվոլիզմ ==
Քաղաքի ծառը համարվում է Pinus densiflóra-ն, ծաղիկը՝  Rhododendron molle-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
(9715) Պաոլոտանգա

(9715) Պաոլոտանգա (անգլ.՝ Paolotanga), աստերոիդ աստերոիդների հիմնական գոտում։ Հայտնաբերվել է 1975 թվականի սեպտեմբերի 30-ին Շելտ Բասի կողմից Պալոմարում։
Միջին հեռավորությունը Արեգակից կազմում է 3,168285 ա. մ., առավելագույնը մոտենում է 3,0195 ա. մ. հեռավորության վրա և հեռանում 3,3171 ա. մ.։ Արեգակի շուրջ մեկ ամբողջական պտույտ է կատարում 2059,85 երկրային օրվա ընթացքում, իր ուղեծրով շարժվելով միջինում 0,17477 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9715) Պաոլոտանգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրիպեպտիդիլ պեպտիդազ

Տրիպեպտիդիլ պեպտիդազ, ֆերմենտի տեսակ, որն ընդգրկված է ՖՀ 3.4.14 կոդի ներքո։
Ֆերմենտի տեսակներն են

Տրիպեպտիդիլ պեպտիդազ I
Տրիպեպտիդիլ պեպտիդազ II


== Տես նաև ==
Դիպեպտիդիլ պեպտիդազ


== Արտաքին հղումներ ==
US National Library of Medicine Medical Subject Headings (MeSH)
Ունաի Սիմոն

Ունաի Սիմոն (իսպ.՝ Unai Simón, հունիսի 11, 1997(1997-06-11), Վիտորիա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է դարպասապահի դիրքում։


== Ակումբային կարիերա ==


=== Ատլետիկ Բիլբաո ===
Սիմոնը Ատլետիկ Բիլբաոյի ակադեմիայի սան է։ 2018 թվականի հուլիսի 13-ին նա երկարաձգեց իր պայմանագիրը ակումբի հետ մինչև 2023 թվականը։ Հուլիսի 27-ին նա վարձավճարով միացավ Էլչեին, սակայն օգոստոսի 15-ին՝ Կեպա Արիսաբալագայի` Չելսի տեղափոխությունից և Յագո Էրերինի վնասվածքից հետո Բիլբաոն հետ կանչեց նրան։ Իր պրոֆեսիոնալ դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Լեգանեսի դեմ խաղում։ Սեպտեմբերի 15-ին՝ իր երրորդ խաղում Սիմոնը խաղադաշտ դուրս եկավ Ռեալ Մադրիդի դեմ խաղում՝ կատարելով մի շարք սեյվեր և ճանաչվելով հանդիպման լավագույն ֆուտբոլիստ։ Այնուամենայնիվ, Յագո Էրերինի վերադարձից հետո իսպանացին կորցրեց իր դիրքը Ատլետիկի մեկնարկային կազմում։


== Միջազգային կարիերա ==
Սիմոնը ներկայացրել է Իսպանիան տարբեր տարիքային երիտասարդական հավաքականներում։ 2015 թվականին նա մինչև 19 տարեկանների հավաքականի կազմում հաղթեց Եվրոպայի առաջնությունը՝ չանցկացնելով ոչ մի հանդիպում։


== Կարիերայի վիճակագրություն ==


=== Ակումբային վիճակագրություն ===
2019 թվականի փետրվարի 17-ի դրությամբ


== Նվաճումներ ==


=== Միջազգային ===
Իսպանիա Մ19

ՈՒԵՖԱ Եվրոպայի Մ19 առաջնություն. 2015


== Ծանոթագրություններ ==


== Արտաքին հղումներ ==
Սիմոնը transfermarkt-ում
Սիմոնը soccerbase.com-ում
Սիմոնը WhoScored.com կայքում
Սիմոնը Ատլետիկ Բիլբաոյի պաշտոնական կայքում
Սիմոնը Լա Լիգայի պաշտոնական կայքում
Սիմոնը ՈՒԵՖԱ-ի պաշտոնական կայքում
Դեպի Տիեզե՜րք (քանդակ, Տագանրոգ)

«Դեպի Տիեզե՜րք» (ռուս.՝ «В Космос!»), քանդակագործական կոմպոզիցիա ՌԴ Ռոստովի մարզի Տագանրոգ քաղաքում, որը ստեղծվել է 1963 թվականին Գրիգորի Պոստնիկովի, Վալենտինա Ռուսոյի և Միխայիլ Դեմյանենկոյի կողմից։ 1970-ական թվականների սկզբին ապամոնտաժվել է։


== Պատմություն ==
«Դեպի Տիեզե՜րք» քանդակագործական կոմպոզիցիան ստեղծվել է 1963 թվականին կոմբայնի գործարանի մշակույթի պալատի դիմաց, Իոսիֆ Ստալինի քանդված հուշարձանի տեղում մնացած հարթակում։ Այդ տարիներին ամբողջ աշխարհը գտնվում էր դեպի տիեզերք մարդու առաջին թռիչքի տպավորության տակ, և այդ թեման չափազանց ժողովրդական էր։
«Դեպի Տիեզե՜րք» քանդակագործական կոմպոզիցիայի հեղինակներն էին տիեզերական թեմաներով հայտնի քանդակագործ, ՌԽՖՍՀ վաստակավոր նկարիչ, Ստալինյան մրցանակի դափնեկիր Գրիգորի (Գեորգի) Նիկոլաևիչ Պոստնիկովը (1914-1978), տագանրոգցի նկարչուհի, քանդակագործուհի, մանկավարժ Վալենտինա Վլադիմիրովնա Ռուսսոն (1909-1987) և ռոստովցի քանդակագործ ԽՍՀՄ նկարիչների միության անդամ Միխայիլ Իվանովիչ Դեմյանենկոն (ծնված 1939 թվականին)։
Քանդակագործական կոմպոզիցիան շատ գեղեցիկ էր, բայց, ցավոք, կարճ կյանք ունեցավ։ Ինժեներական սխալի պատճառով (քանդակի ծանրության կենտրոնը ճիշտ չէր հաշվարկված) անկման վտանգ էր առաջացել, և 1970-ական թվականներին քանդակը ստիպված եղան ապամոնտաժել։


== Հետաքրքիր փաստեր ==

«Դեպի Տիեզե՜րք» քանդակագործական կոմպոզիցիան 1962 թվականին, այսինքն` դեռևս մինչև հուշարձանի պաշտոնական բացումը, պատկերվել է Խորհրդային Միության փոստային նամականիշի վրա։ 10 կոպեկ անվանական արժեքով նամականիշին պատկերված է քանդակը, որի կողքին ռուսերեն գրված են «Փա՜ռք Տիեզերքը նվաճողներին» բառերը և «Վոստոկ», «Վոստոկ-1», «Վոստոկ-2» և «Վոստոկ-3» տիեզերանավերի անունները։


== Ծանոթագրություններ ==
Տերնովկա (գյուղ, Կռիժոպոլի շրջան)

Անվան այլ կիրառումների համար տե՛ս՝ ՏերնովկաՏերնովկա (ուկրաիներեն՝ Тернівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1861 թվականին։
2001 թվականի տվյալներով Տերնովկա գյուղում բնակվում էր 1 775 մարդ։ Բնակավայրը զբաղեցնում է 3,02 կմ² տարածք։ Բնակչության խտությունը կազմում էր 587,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)